Diari Oficial de la Generalitat Valenciana


Sumari del DOGV 6451, del 02-02-2011 (2011/933)

RESOLUCIÓ de 24 de gener de 2011, del director general d'Ordenació i Centres Docents de la Conselleria d'Educació, per la qual s'establix el calendari de realització de la Prova de Certificació de Nivell Bàsic, de Nivell Intermedi i de Nivell Avançat de les ensenyances d'idiomes de règim especial a la Comunitat Valenciana per al curs acadèmic 2010/2011 .
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6451

Data del DOGV
:   02-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/933


Data del document
:   24-01-2011

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * examen
    * avaluació de coneixements
    * ensenyament d'idiomes

RESOLUCIÓ de 24 de gener de 2011, del director general d'Ordenació i Centres Docents de la Conselleria d'Educació, per la qual s'establix el calendari de realització de la Prova de Certificació de Nivell Bàsic, de Nivell Intermedi i de Nivell Avançat de les ensenyances d'idiomes de règim especial a la Comunitat Valenciana per al curs acadèmic 2010/2011 . [2011/933]  
L'Orde de 10 de març de 2008, de la Conselleria d'Educació, per la qual es regula la prova de certificació de les ensenyances d'idiomes de règim especial en la Comunitat Valenciana (DOCV núm. 5.728, de 26.03.08), establix en l'article 2, apartat 3: «La direcció general competent en matèria d'ordenació i centres docents convocarà anualment la prova tot determinant, entre altres aspectes, el calendari de matriculació, així com la data i el lloc de celebració».  
Una vegada constituïda la Comissió Coordinadora, per la Resolució de 27 d'octubre de 2009, del director general d'Ordenació i Centres Docents, per la qual es nomenen els membres de la comissió coordinadora per al curs acadèmic 2010-2011, prevista en l'Orde de 10 de març de 2008, de la Conselleria d'Educació, per la qual es regula la prova de certificació de les ensenyances d'idiomes de règim especial en la Comunitat Valenciana i reunida el dia 24 de novembre de 2010, va acordar aprovar el calendari de realització de la prova que s'adjunta com a annex únic a la present resolució.  
Per tot això, en virtut de les competències que m'atribuïx el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Apartat únic  
Establir el calendari per al curs acadèmic 2010/2011 de realització de la Prova de Certificació de Nivell Bàsic, de Nivell Intermedi i de Nivell Avançat de les ensenyances d'idiomes de règim especial a la Comunitat Valenciana, que s'inclou com annex únic en la present resolució.  
Una vegada impartides les 120 hores lectives, la direcció d'estudis podrà determinar el calendari de realització de la prova de la destresa d'expressió oral. Es tindrà en compte, a l'hora d'organitzar l'administració de l'esmentada destresa, donar prioritat a l'inici de les proves dels idiomes valencià i anglés.   
València, 24 de gener de 2011.- El director general d'Ordenació i Centres Docents: Rafael Carbonell Peris.  
Annex únic / Anexo único  
Curs acadèmic 2010-2011 / Curso académico 2010-2011  
Calendari de realització de la prova de certificació de Nivell Bàsic, de Nivell Intermedi i de Nivell Avançat.  
Calendario de realización de la prueba de certificación de Nivel Básico, de Nivel Intermedio y de Nivel Avanzado.  
